Vrou, kind sterf toe muur invalFoto: ER24 ŉ 28-jarige vrou en ŉ vyfjarige seuntjie is dood toe ŉ huis se muur ingeval het in Pietermaritzburg, KwaZulu-Natal. Volgens Ineke van Huyssteen, woordvoerder van ER24, is paramedici deur die polisie se soek-en reddingspan na die huis in Slangspruit ontbied. “Paramedici het kort na 8:30 op die toneel aangekom en ŉ vrou en seun aangetref waar hulle op ŉ bed gelê het. Daar was stukke van die muur wat rondom hulle gelê het.” Van Huyssteen het gesê albei het noodlottige beserings opgedoen en is op die toneel dood verklaar. Die presiese oorsaak van die voorval word ondersoek.